તેઓ જીઓ પાર્ક અંગે વાત કરતાં કહે છે, ‘નરેન્દ્ર મોદી મુખ્યમંત્રી હતા ત્યારે ૨૦૦૭માં તેમણે કચ્છમાં જીઓ પાર્ક બનાવીને વૈશ્વિક ધરોહરનું રક્ષણ કરવા અને દેશના પહેલા જીઓ પાર્કનું સર્જન કરીને દેશનાં અન્ય રાજ્યોને પણ રાહ બતાવવા અપીલ કરી હતી. જીઓ પાર્કનું મુખ્ય મથક ભુજમાં રાખીને દયાપર, વાયોર, નખત્રાણા, નલિયા, નરા, ખાવડા, ભચાઉ, રાપર જેવાં ૯ પેટા કેન્દ્રો રાખી શકાય. ખનીજનું ઉત્ખનન ન કરવું તેવું હું સૂચવતો નથી, પરંતુ જે-તે સાઇટ પર અવશેષોની જાળવણી કરવા માટે થોડો બે કિ.મી.નો પટ્ટો છોડીને ખોદકામ કરવું જોઈએ. આજે કચ્છમાં ધરબાયેલી અલભ્ય એવી સંપત્તિનો સરેઆમ નાશ થઈ રહ્યો છે.’